ApstiprinātS  
Daugavpils pilsētas domes Iepirkuma komisijas  
2017.gada 26.jūlija sēdē, prot.Nr.2

Iepirkums Publisko iepirkumu likuma 9.panta noteiktajā kārtībā

**„Kopētāju, drukas iekārtu kartridžu iegāde, uzpilde un atjaunošana**

**Daugavpils pilsētas Izglītības pārvaldes un Daugavpils pilsētas izglītības iestāžu vajadzībām”**

identifikācijas numurs DPD 2017/98

**Atbilde uz pretendenta jautājumu Nr.1**

Daugavpils pilsētas domes Iepirkuma komisija 2017.gada 26.jūlija sēdē (prot.Nr.2) ir izskatījusi pretendenta uzdoto jautājumu un sniedz šādu atbildi:

***Jautājums:***

*„Vai atjaunošanas darbos ietilpst uzpildīšana ar toneri vai ne?”*

***Atbilde uz jautājumu:***

„Tehniskās specifikācijas 3.2.punkts nosaka, ka lietotā kartridža atjaunošanas darbos ietilpst kartridžu uzpildīšana ar sertificētu toneri, kura svars nav mazāks par tā daudzumu jaunajos šī tipa kartridžos, un regulāri maināmu detaļu nomaiņa (mikroshēmas, fotocilindra, nažu un magnetiskā ruļļa maiņa), kartridžu diagnostika un tīrīšana, iepakošana un marķēšana.

Iepirkuma nolikuma 33.7.apakšpunkts noteic, ka piedāvājumā iekļaujams parakstīts tehniskais piedāvājums atbilstoši nolikuma 4.pielikumam. Tehniskā piedāvājuma veidlapa paredz, ka pretendents:

1. nodrošina piegādāto oriģinālo vai ekvivalento preču garantiju ne mazāku par preces ražotāja noteikto un garantē uzpildīto un atjaunoto preču garantijas laiku ne mazāku par vienu mēnesi no Preces pieņemšanas – nodošanas akta, kas apliecina Preces pieņemšanu – nodošanu, abpusējas parakstīšanas dienas.

2. garantē un nodrošina, ka Pasūtītājam piegādātās Preces būs augstā kvalitātē, atbilstošas līguma nosacījumiem, kā arī iepirkuma tehniskās specifikācijas prasībām. Pretendents garantē un nodrošina, ka kartridža uzpildīšanā un atjaunošanā izmantotie materiāli atbildīs šī iepirkuma nolikuma noteikumiem un tehniskās specifikācijas parametriem.

3. apņemas preci piegādāt pasūtītājam 2 (divu) darba dienu laikā atbilstošā iepakojumā, kuru ērti novietot noliktavā, preces marķējumam un kodam ir jābūt pārskatāmam, neizsaiņojot preci no iepakojuma.

Arī saskaņā ar iepirkuma nolikuma 47.3.apakšpunktu, pretendentamkvalifikācijas (atlases) prasību apliecināšanai ir jāiesniedz apliecinājums brīvā formā, ka lietoto kartridžu atjaunošanas darbos ietilpst kartridžu uzpildīšana ar sertificētu toneri, kura svars nav mazāks kā jaunam šāda paša tipa kartridžam, un regulāri maināmu detaļu nomaiņa (mikroshēmas, fotocilindra, nažu un magnetiskā ruļļa maiņa), kartridžu diagnostika, tīrīšana, iepakošana un marķēšana.„

Daugavpils pilsētas domes

Iepirkuma komisijas priekšsēdētāja J.Kornutjaka

26.07.2017.